CELEX: 32015R0047
Language: lv
Date: 2015-01-14 00:00:00
Title: Komisijas Īstenošanas regula (ES) 2015/47 ( 2015. gada 14. janvāris ) par atļauju lietot no Bacillus licheniformis (DSM 21564) iegūtas alfa-amilāzes preparātu kā barības piedevu piena govīm (atļaujas turētājs DSM Nutritional Products Ltd , ko pārstāv DSM Nutritional Products Sp. Z.o.o )  Dokuments attiecas uz EEZ

15.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 9/8
            
         KOMISIJAS ĪSTENOŠANAS REGULA (ES) 2015/47
   (2015. gada 14. janvāris)
   par atļauju lietot no Bacillus licheniformis (DSM 21564) iegūtas alfa-amilāzes preparātu kā barības piedevu piena govīm (atļaujas turētājs DSM Nutritional Products Ltd, ko pārstāv DSM Nutritional Products Sp. Z.o.o)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Bacillus licheniformis (DSM 21564) iegūtas alfa-amilāzes preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju lietot no Bacillus licheniformis (DSM 21564) iegūtas alfa-amilāzes preparātu kā dzīvnieku barības piedevu piena govīm, un to prasīts klasificēt piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 15. jūnija atzinumā (2) un 2013. gada 9. oktobra atzinumā (3) secināja, ka no Bacillus licheniformis (DSM 21564) iegūtas alfa-amilāzes preparātam ierosinātajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi. Turklāt Iestāde norādīja, ka piedevas lietošana ievērojami palielina izslaukumu laktācijas perioda pirmajā pusē. Tomēr tā uzskatīja, ka šis secinājums nav attiecināms uz visu laktācijas periodu. Iestāde uzskata, ka nav vajadzības noteikt īpašas prasības uzraudzībai pēc piedevas laišanas apgrozībā. Turklāt Iestāde pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās barības piedevas analīzes metodi.
            
         
               (5)
            
            
               No Bacillus licheniformis (DSM 21564) iegūtas alfa-amilāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot atbilstīgi šīs regulas pielikumam.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļauja
   Pielikumā aprakstīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal 2012; 10(7):2777.
   
      (3)  EFSA Journal 2013; 11(10):3434.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a21
               
               
                  
                     DSM Nutritional Products Ltd, ko pārstāv DSM Nutritional Products Sp. Z.o.o
                  
               
               
                  alfa-amilāze
                  EC 3.2.1.1
               
               
                  
                     Piedevas sastāvs
                  
                  No Bacillus licheniformis (DSM 21564) iegūtas alfa-amilāzes preparāts ar šādu minimālo aktivitāti:
                  
                               
                           
                           
                              cietā veidā: 160 KNU (1)/g;
                           
                        
                               
                           
                           
                              šķidrā veidā: 240 KNU/g.
                           
                        
                     Aktīvās vielas raksturojums
                  
                  No Bacillus licheniformis (DSM 21564) iegūta alfa-amilāze (EC 3.2.1.1)
                  
                     Analītiskā metode
                      (2)
                  
                  Alfa-amilāzes noteikšana:
                  kolorimetriska metode, kuras pamatā ir tādu krāsotu fragmentu kvantitatīva noteikšana, kuri rodas, alfa-amilāzei reaģējot ar sarkani iekrāsotu cietes substrātu.
               
               
                  Piena govis
               
               
                  —
               
               
                  300 KNU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Lietošanai līdz četrpadsmitajai laktācijas nedēļai.
                           
                        
                              3.
                           
                           
                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
               
                  2025. gada 4. februāris
               
            
         (1)  1 KNU ir fermenta daudzums, kas 37 °C temperatūrā un pie pH 7,0 vienā minūtē no 1,86 mM etilidēn-G7-p-nitrofenil-maltoheptaozīda atbrīvo 6 mikromolus p-nitrofenola.
      
         (2)  Sīkāka informācija par analītiskajām metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.